Tamaziɣt neɣ tameslayt taqbaylit, teḥwaǧ ayla-s, imezwura ssuzren awal, assa ineggura uran-t, am akken i d as-yenna Ait Menguellet di tezlit-is: « Zik wa ihedder-itt i wayeḍ, assa di lkaɣeḍ, ad tt-id-afen ineggura». S wudem amaynut i fkan azal i tsekla taqbaylit d tewsatin-is yemgaraden, ḥyan-tt-id fkan-as ṛṛuḥ ad tt-idir, ad taɣ amkan-is di tmettiyin yenneflin. Ma nezzi-d ameslay ɣer wid i d-yeslalen amaynut di tsekla taqbaylit, Akli Kebaili d yiwen gar wid i yefkan azal i tsekla, ladɣa tamacahut.